Tasuma min ye aritizana minɛ Bamakɔ suguba kɛrɛfɛ karidon, desanburukalo tile 15, san 2013, nɛgɛɲɛ 6 waati wula fɛ, a ye tiɲɛni kɛ kosɛbɛ. Tiɲɛni ninnu fanga tu bɛ bonya ka tɛmɛ nin bɛɛ kan, ni nin kamalen fila ninnu ka nin wale in tun tɛ, wale min na, u y’u « u ni di !» U kuran nɛgɛjuru tigɛ n’u bolo ye.
Jateminɛw y’a jira k’a fɔ ko tiɲɛninw hakɛ bɛ se 426 185 000 ma. Walasa tiɲɛni tɔ kana bonya ka t’a fɛ kuran fɛ, Solomani Sirima ani Bokary Kɔntawo, y’u ni di, k’u pan ka kuranjuru tigɛ n’u bol oye. O de kɛra sababu ye ka caman bɔ tasuma ka tiɲɛnida la kosɛbɛ.
Yalima an bɛ se ka Solomani Sirima ni Bokary Kɔntawo ka nin wale in bila da jumɛn in dala?
K’a tan in don in ka n’a bila bi la, n bɛ n yɛrɛ ɲininka don o don, k’a dɔn n bɛ se ka nin kamalen ninnu ka wale jate min ye. O kama, nin kuma sen in bɛ na n hakili la tuma bɛɛ: nin kamalen fila ninnu ma foyi ɲini, u ma fɛn di yɛrɛ, nka, u y’u yɛrɛ forikolo n’u ni di walasa ka jamana ka nin yɔrɔba in ni hadamadenw ni kisi.
N’a sɔrɔla i ko n y’a faamu cogo min na ko «ni dili de ye ka mɔgɔ tɔw kanu i ko yɛrɛ, k’u bolofɛnw minɛ k’u lakana i ko i yɛrɛ taw », n bɛ se k’a jate ko Solomani ni Bokary y’u ni di nin ko in na. U ye cɛfarinya jira n’u kɛwale ye jamana konko la n’u diɲɛni ye u ni ko.
Walasa k’u waleɲuman dɔn, Maliden dɔ na nin cɛfarinya in to u hakili la waati bɛɛ, u ye min kɛ jamana kunko la. Baro dɔw kɛta tiwitɛri kan, olu b’o waleɲuman dɔn in jira.
O dɔ ye @korofina2 ka fɔlen dɔw ye. Hali n’a y’a sɔrɔ a ka fasokanu n’a ka waleɲumanw fasoko la, olu bɛ dibi la fɔlɔ, @korofina2 tigi ye mɔgɔ ye min tulo madalen bɛ fasokunawolokow ni faso taaɲɛ walew bɛɛ fɛ waati bɛɛ, wa n’a ye min lakodɔn, a b’a seko k’o la.
A ma to kɔ fana nin kamalen fila in ka nin cɛfarinya walen in na.
A y’a sɛbɛn:
« @AbdoulKarimDiar@Fasokan : O ye tiɲɛ ye, cɛfarinw don, wa u ka kan ka minɛ o cogo la Mali fɛ. wa an tɛ ɲinɛ jamana kɔrɔnyafan fa na kɔ.
Fɔ bi, an bɛ @korofina2 ka sɛbɛnninw kalan tiwitɛri kan don o don min b’a jira ko a cɛ sirilen bɛ nin kamalen fila in ka nin wale in na:
« @Fasokan U ka kɛnɛ u ni na, an bɛ Ala barika da. An ka cɛfarinw ni foli ka kan. U ma yamaruya ɲini k’u ka wale kɛ ! U ni ce u ka kɛta kɛli la ! #ASSAM »
@korofina2 sigilen bɛ Bamakɔ yan nka, mɔgɔ wɛrɛw bɛ jamana kɔ kan, olu fana y’u ka waleɲuman don jira nin ko in tiwitɛri kan.
I n’a fɔ @korofina2 y’a jira cogo min na, n ka laɲini ye an ka ɲɛmɔgɔw ka waleɲumandɔn jɔnjɔn di nin kamalen fila in ma. An b’a seko kɛ o la.
bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn